ভিন রাজ্যে ফের আক্রান্ত বাংলার শ্রমিক, জারি শাসক-বিরোধী তরজা

সব্যসাচী মন্ডল, মালদা: ফের ভিন রাজ্যে আক্রান্ত বাংলার শ্রমিক (Migrant Worker) । বাংলার পরিযায়ী শ্রমিককে মারধরের অভিযোগ উঠল ওড়িশায় (Odisha)। জানা যাচ্ছে গাজোল থানার (Gazole Thana) অন্তর্গত গাজোল ২ নম্বর গ্রাম পঞ্চায়েত এলাকার ছিলিমপুর এলাকার বছর তিরিশের এক বাসিন্দা বিনয় বেসরা ওড়িশায় গিয়েছিলেন টাওয়ার তৈরির কাজে। ওড়িশায় পৌঁছানোর পরে যে ঠিকাদারের তত্ত্বাবধানে ওই পরিযায়ী শ্রমিক কাজে গিয়েছিলেন তার সাথে আর যোগাযোগ সম্ভব হয়নি বলেই জানাচ্ছেন ওই পরিযায়ী শ্রমিক।

ওড়িশার স্থানীয় এক গ্রামে প্রবেশ করলে সেখানকার গ্রামবাসীরা ওই পরিযায়ী শ্রমিককে মারধর করে বলেই অভিযোগ। অভিযোগ পুলিশ প্রশাসনও মারধর করে ওই পরিযায়ী শ্রমিককে। এরপর কোনমতে পালিয়ে আসে গাজোল ব্লকের বাসিন্দা ওই পরিযায়ী শ্রমিক। পুরো ঘটনা নিয়ে গাজোল থানায় লিখিত অভিযোগ জানানো হবে বলেই জানিয়েছেন তিনি। যদিও পুরো ঘটনা নিয়ে ওড়িশা প্রশাসন এবং বিজেপিকে নিশানায় নিয়েছে তৃণমূল কংগ্রেস। পাল্টা বাংলার শ্রমিকেরা কেন পরিযায়ী শ্রমিক হচ্ছেন তাতে রাজ্য সরকারের ভূমিকা নিয়ে প্রশ্ন তুলছে বিজেপি। সব মিলিয়ে বাংলার শ্রমিক আক্রান্তের ঘটনায় নতুন করে শুরু হয়েছে শাসকবিরোধী তরজা।

আরও পড়ুন- অযোগ্যদের তালিকায় নাম বিধায়কের বৌমার! বললেন “সত্য মিথ্যা দুইই”…

প্রসঙ্গত, বাংলার শ্রমিককে হেনস্থার ঘটনায় সরব হয়েছেন মুখ্যমন্ত্রী মমতা বন্দ্যোপাধ্যায়। ভাষা আন্দোলন শুরু করেছেন তিনি। তৃণমূল ছাত্র পরিষদের সভা থেকেই ফের পরিযায়ী শ্রমিকদের পাশে দাঁড়িয়ে কেন্দ্রকে হুঙ্কার মমতা বন্দ্যোপাধ্যায়। সেইসঙ্গে পরিযায়ী শ্রমিকদের জন্য শ্রমশ্রী প্রকল্পের কথাও জানিয়েছেন তিনি। মমতা বন্দ্যোপাধ্যায় আরও একবার এই মঞ্চ থেকে পরিযায়ী শ্রমিকদের বাংলায় ফিরে আসার আহ্বান জানিয়েছেন। মুখ্যমন্ত্রী বার বার আশ্বাস দিয়েছেন, বাংলায় কাজের সুযোগ রয়েছে, এখানে ফিরে আসুন। আপনাদের দক্ষতা অনুযায়ী কাজ দেওয়া হবে।

দেখুন আরও খবর-